PRECHA หมดแรง Q2/59 พลิกขาดทุน หลังยอดขายบ้านลดฮวบ
PRECHA หมดแรง Q2/59 ขาดทุนอยู่ที่ 10.10 ลบ. จากปีก่อนมีกำไรอยู่ที่ 4.7 แสนบาท. หลังยอดรับรู้รายได้บ้านจัดสรรโครงการปรีชา 3 ลดฮวบ ขณะที่งวด 6 เดือนขาดทุนเพิ่มขึ้น 4 เท่า อยู่ที่ 20.61 ลบ. จากปีก่อนอยู่ที่ 3.9 ลบ.
11 ส.ค. 2559

บริษัท ปรีชากรุ๊ป จำกัด (มหาชน) หรือ PRECHA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 10.10 ล้านบาท หรือขาดทุนสุทธิ 0.03 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 4.7 แสนบาท หรือกำไรสุทธิ 0.001 บาทต่อหุ้น
ทั้งนี้ผลการดำเนินงานในไตรมาสดังกล่าวมีผลขาดทุนเนื่องจาก บริษัทมียอดขายบ้านจัดสรรโครงปรีชา 3 ลดลง
อย่างไรก็ตาม ผลการดำเนินงานช่วง 6 เดือนแรกมีผลขาดทุนสุทธิ 20.61 ล้านบาท หรือขาดทุนสุทธิ 0.061 บาทต่อหุ้น เพิ่มขึ้น 433% จากช่วงเดียวกันของปีก่อนที่มีผลขาดทุนสุทธิ 3.9 ล้านบาท หรือขาดทุนสุทธิ 0.012 บาทต่อหุ้น